OpenLLM-France/wikimedia huggingface dataset:
# Apple TV+

Apple TV + telebistako streaming zerbitzu bat da publizitaterik gabeko, harpidetza bidez eskatu ahalako bideo zerbitzua ematen duena. Apple Inc. konpainiak jarri zuen martxan 2019. azaroaren 1ean eta herrialde askotako estreinaldian Frantzia eta Espainia egon zirenez, baita Euskal Herrian ere.

## Baldintza teknikoak

Bere hastapenetean, Apple gailuen bidez egiten da ikuskatzea, zehazki gailu hauekin: iPhone, iPad, Apple TV 4K, Apple TV HD, Apple TV (3. berlaunaldia), iPod Touch, eta Mac ordenagailuetan sistema eragilea hauekin: iOS 12.8 edo berriagoa, tvOS 12.3 edo berriagoa, eta macOS Catalina).
Harpidetza hileko 5 euro izaten hasi zen bai Euskal Herriko bezeroentzat (kendu zentimo bat), zazpi eguneko doako proba baten ondoren, edo urtebeteko harpidetza erosiz gero Apple TV-a, iPhone, iPad edo Macintosh bat.

## Edukiak

Katalogoko ikus-entzunezkoez gain, zenbait ekoizpen propio prestatu zituen Applek estreinaldirako. Esate baterako, telesail hauek:
* See, fantasiakoa. Mundu post-apokaliptiko batean, gizaki guztiak itsuak dira, harik eta ikusteko gai diren haur batzuk jaiotzen diren arte.
* For All Mankind. Zientzia-fikzioa historia alternatibo batean, zeinean Estatu Batuek eta Sobietar Batasunak espazioko lehian jarraitzen duten, eta ilargira iristen lehenak sobietarrak izan diren.
* Dickinson. Emily Dickinson idazlearen bizitzan oinarritua.
* The Morning Show. AEBetako telebistako albistegi batean kokatutako telesail dramatikoa.
Estreinaldi hauetan, Applek erabaki zuen lehen sorta batean hiru atal ematea, eta gainerakoak astebeteko kadentziarekin.

## Erreferentziak

* 1 2 «Hemen da Apple TV Plus streaming eskaintza» sustatu.eus (Noiz kontsultatua: 2020-04-22).
* Datuak: Q62446736
* Multimedia: Apple TV+ / Q62446736
# Apple Valley (Minnesota)

Apple Valley Minnesotako hiri bat da. Dakota konderrian kokatua dago. 2010ean 49.084 biztanle zituen, 43,67 kilometro koadrotan banatuta.

## Ikus, gainera

* Dakota konderria

## Kanpo estekak

* Datuak: Q621377
* Multimedia: Apple Valley, Minnesota / Q621377
# Apple Valley (Kalifornia)

Apple Valley Kaliforniako herri bat da. San Bernardino konderrian kokatua dago. 2010ean 69.135 biztanle zituen, 189,6 kilometro koadrotan banatuta.

## Ikus, gainera

* San Bernardino konderria

## Kanpo estekak

* Datuak: Q621372
* Multimedia: Apple Valley, California / Q621372
# Apple Park

Apple Campusa, AEBetako Kalifornia estatuko Cupertino udalerrian dagoen oinplano zirkulardun eraikin neofuturista bat da. Apple Inc. informatika konpainiaren egoitza da eta goi teknologiaren arloko enpresa ugariren kokalekua den Silicon Valley eremuan dago.
2017an inauguratu zen eta Norman Foster arkitektoak diseinatu zuen.
* Datuak: Q22041180
* Multimedia: Apple Park / Q22041180
# Apple Valley (Utah)

Apple Valley Ameriketako Estatu Batuetako inkorporatutako herri bat da. Washington konderrian kokatuta dago, Utah estatuan. 855 biztanle ditu, 102,959841 kilometro koadroko azaleran banatuta.

## Ikus, gainera

* Washington konderrian

## Kanpo estekak

* Datuak: Q483549
* Multimedia: Apple Valley, Utah / Q483549
# Apple Store

Apple Store Appleren denda kate xehekaria da eta bertan, multinazionalaren produktuak saltzen dira. 2010eko azaroan, 376 denda zituen zabalik (gehienak AEBetan).
Denda bat irekitzerakoan, milaka jende hurbiltzen da bertara eta lehenengo 1.000 pertsonei dendaren izena duten kamisetak oparitzen dizkiete. Horrez gain, "Genius Bar" izeneko bezeroentzako aholkatze teknikoa bat ere badago.

## Argazki galeria

* Apple Store Londres, Erresuma Batua.
* Apple Store Munich, Alemania.
* Apple Store Paris, Frantzia.
* Apple Store Bartzelona, Espainia.
* Apple Store Boston, Amerikako Estatu Batuak.
* Apple Store New York, Amerikako Estatu Batuak.

## Kanpo estekak

* Datuak: Q421253
* Multimedia: Apple Store / Q421253
# Ana Beltrán

Ana Beltrán Villalba (Zaragoza, 1966ko urtarrilaren 16a) Nafarroako Alderdi Popularraren presidentea eta Nafarroako Parlamentuko kidea da.

## Ibilbide politikoa

2008an afiliatu zen Nafarroako Alderdi Popularrean. 2011ko Nafarroako Parlamenturako hauteskundeetan bigarren joan zen PPren zerrendan. 2015eko hauteskundeetan berriz alderdiaren zerrendaburua izan zen, 13.289 boto eta 2 eserleku eskuratu zituen.
2019ko maiatzaren 21etik Espainiako Kongresuko diputatua da, Madrilgo hautes-barrutitik.

## Ideia politikoak
#### Euskara

Euskara sustatzearen aurkako jarrera du. 2018ko irailean berari edo Alderdi Popularrari zuzentzeko orduan euskara ez erabiltzeko eskatu zion Nafarroako Parlamentuko presidenteari.

## Erreferentziak

* ↑ https://www.berria.eus/albisteak/156343/bere-taldekoei-euskaraz-ez-zuzentzeko-eskatu-dio-beltranek-aznarezi-idatziz.htm. .
* Datuak: Q29819207
* Multimedia: Ana Beltrán / Q29819207
# Ana Bereziartua

Sabina Ana Maria Bereziartua Arriaran (Pasaia, 1936ko ekainaren 28a - Donostia, 2023ko azaroaren 20a) gipuzkoar politikaria izan zen.
Jose Kruz Bereziartua Jauregi pilotariaren eta Gabriela Arriaran Etxabururen alaba izan zen, eta gizarte-laguntzailea, merkataritza-peritua eta helduen hezitzailea izan zen.
Politikan, Euzko Alderdi Jeltzaleko kidea izan zen, eta 1980an lehen Eusko Legebiltzarreko kide hautatu zituzten lau emakumeetako bat izan zen. 1984an berriz hautatu zuten.
Eusko Alkartasunaren sortzaileetakoa izan zen, eta berriz ere eserleku bat izan zuen Legebiltzarrean 1989tik 1990era.
2005ean, Euskal Herriko Unibertsitateko Gizarte Kontseilaritzako kide izendatu zuten, lau urterako.
2009an Eusko Alkartasunetik alde egin eta Hamaikabaten sartu zen.

## Erreferentziak

* ↑ Surio, Alberto. (2023-11-23). «Fallece Ana Bereziartua, una pionera de la política vasca» El Diario Vasco (Noiz kontsultatua: 2023-11-25).

## Kanpo estekak

* Datuak: Q5673675
# Anna Berreiter

Anna Berreiter (Bertechsgaden, Alemania, 1999ko irailaren 3 - ) alemaniar luge lasterkaria da. Bi aldiz izan zen 23 urtez azpiko munduko txapelduna, eta zilarrezko domina irabazi zuen 2021. urteko Munduko Luge Txapelketan (FIL), bai eta 2022. Neguko Olinpiar Jokoetan ere. Berreiter da Lugeko Munduko Kopako lasterketa bat irabazten emakumerik gazteena, eta, orain arte, Munduko Kopako banakako 3 lasterketa irabazi ditu.

## Kanpo estekak

* Datuak: Q77084645
* Multimedia: Anna Berreiter / Q77084645
# Anna Anderson

Anna Anderson (Franziska Schanzkowska jaioa;1896ko abenduak 16 – Charlottesville, 1984ko otsailak 12) Errusiako Dukesa Handia Anastasia Romanova itxuratu zuten emakumeen artean ezagunena izan zen.

## Biografia
### Dalldorf eroetxea (1920 - 1922)

1920ko otsailaren 27an, neska gazte bat bere buruaz beste egiten saiatu zen Berlinen, Bendlerstrasse zubitik Landwehr kanalera salto eginez. Poliziako sargentuak salbatu eta Elisabeth Ospitalera erraman zuten Lützowstrasse kalean.

## Erreferentziak

* ↑ Godl, John (agosto de 1998), «Anastasia: The Unmasking of Anna Anderson», The European Royal History Journal (Oakland: Arturo Beeche) (VI): 3-8.
* ↑ (Ingelesez) Coble, Michael D.; Loreille, Odile M.; Wadhams, Mark J.; Edson, Suni M.; Maynard, Kerry; Meyer, Carna E.; Niederstätter, Harald; Berger, Cordula et al.. (2009-03-11). Hofreiter, Michael ed. «Mystery Solved: The Identification of the Two Missing Romanov Children Using DNA Analysis» PLoS ONE 4 (3): e4838. doi:10.1371/journal.pone.0004838. ISSN 1932-6203. PMID 19277206. PMC PMC2652717. (Noiz kontsultatua: 2023-10-31).
* ↑ Berlin Police report, quoted by Von Nidda, Roland Krug (1958). I, Anastasia: An autobiography. Londres: Michael Joseph.

## Kanpo estekak

* Datuak: Q285563
* Multimedia: Anna Anderson / Q285563
# Anna Boleyn (filma)

Anna Boleyn 1920ko Ernst Lubitsch alemaniar zinema zuzendariaren filma da.

## Argumentua

Oharra: Atal honek istorio osoa edo amaiera argitzen du.
Enrike VIII.a sendo, basati eta ankerra da, Ana Bolena, berriz, xaloa

## Aktoreak

* Henny Porten: Ana Bolena
* Emil Jannings: Henrike VIII.a Ingalaterrakoa
* Paul Hartmann: Sir Henry Norris
* Ludwig Hartau: Norfolkeko dukea
* Aud Egede-Nissen: Jane Seymour
* Hedwig Pauly-Winterstein: Katalina Aragoikoa
* Maria Reisenhofer: Lady Rochford
* Ferdinand von Alten: Marc Smeton
* Adolf Klein: Wolsey kardinala

## Erreferentziak

* ↑ www.sansebastianfestival.com

## Kanpo estekak

* Datuak: Q152427
* Multimedia: Anna Boleyn (film) / Q152427
# Anna Arena

Anna Arena (Quiliano, 1919ko maiatzaren 21a – Jesolo, 1974ko abuztuaren 19a) italiar aktorea izan zen.

## Bizitza

Antzerki aktore gisa egin zuen debuta. 1941ean, Cinema aldizkariaren gomendioari esker, zinemaren munduan sartu zen, Giorgio Simonellik zuzendutako C'è un fantasma nel castello filmean paper txiki bat eginez. Film askotan parte hartu arren, paper txikiak egiten zituen gehienbat.
Maurizio Arena aktoreak (jaiotzez Maurizio Di Lorenzo izena zuenak) izen artistikoa hartu zuen Anna Arenaren omenez.

## Filmografia

| Urtea | Izenburua | Pertsonaia |
| 1942 | C'è un fantasma nel castello | |
| 1942 | L'ultimo addio | |
| 1942 | Bengasi | Prostituta |
| 1942 | Don Giovanni | |
| 1942 | Gelosia | Agata Casaccio |
| 1943 | Senza una donna | |
| 1944 | Aeroporto | |
| 1945 | Carmen | |
| 1948 | Fantasmi del mare | |
| 1950 | 47 morto che parla | |
| 1951 | Vacanze col gangster | |
| 1951 | Bellezze a Capri | Assunta |
| 1951 | Auguri e figli maschi! | |
| 1951 | Quo vadis | |
| 1952 | È arrivato l'accordatore | |
| 1952 | Il sogno di Zorro | |
| 1953 | Siamo tutti inquilini | |
| 1953 | Canzoni a due voci | Sukaldaria |
| 1953 | La lupa | Giovanna Vasilio |
| 1954 | Piscatore 'e Pusilleco | |
| 1954 | L'orfana del ghetto | |
| 1954 | La nave delle donne maledette | Deportatutako emakume oldarkorra |
| 1954 | Femmina | |
| 1954 | I cavalieri dell'illusione | |
| 1954 | In amore si pecca in due | |
| 1954 | Pane, amore e gelosia | |
| 1955 | La rossa | Rosa |
| 1955 | Tua per la vita | |
| 1959 | La legge | |
| 1959 | La scimitarra del Saraceno | Zaira |
| 1960 | Il bell'Antonio | Puglisi andrea |
| 1961 | Le avventure di Mary Read | |
| 1964 | Sansone contro il corsaro nero | |
| 1964 | Ercole contro Roma | Fenicia |

## Erreferentziak

* ↑ (Italieraz) «Anna Arena» Trio Lescano jatorrizkotik artxibatua (artxibatze data: 2014-05-27) (Noiz kontsultatua: 2023-12-10).
* ↑ (Italieraz) «Anna Arena» MyMovies.it (Noiz kontsultatua: 2023-12-10).
* ↑ (Italieraz) Gallotti, Adele. «Arena a 17 anni d'età «ereditò» il nome d'arte da una matura attrice» Stampa Sera (Torino) 277: 5. 1967-11-23.

## Kanpo estekak

* Datuak: Q2653114
# Anna Azcárate

Anna Azcarate Mecoleta (Eskilstuna, 1961eko martxoaren 24a - ) suediar aktorea da, euskal jatorria duena.

## Biografia

25 urtez, Azcárate Luleån antzerkigintzan izan da. Unibertsitateko irakaslea, bigarren mailako hainbat pertsonai antzeztu ditu Grabben i graven bredvid, Järnets änglar edo Möbelhandlarens dotter bezalako filmetan. 2011n Vägra dö slö komedia laburra zuzendu zuen.
Michael Odhag aktorea du senarra.

## Filmografia

* 2002 - Grabben i graven bredvid
* 2002 - Emma och Daniel: Mötet
* 2003 - Eiffeltornet (film laburra)
* 2006 - Möbelhandlarens dotter (telesaila)
* 2006 - Inga tårar
* 2007 - Höök
* 2007 - Järnets änglar
* 2009 - Elkland (film laburra)
* 2011 - Happy End
* 2011 - En enkel till Antibes
* 2012 - Hypnotisören
* 2012 - Den röda vargen
* 2012 - Studio Sex
* 2013 - Eskil och Trinidad

## Erreferentziak

* ↑ Svensk Filmdatabas. Anna Azcárate. .
* ↑ www.filmpoolnord.se. Anna Azcarate debuterar som filmregissör. .

## Kanpo loturak

* Webgune ofiziala (Suedieraz)
* Datuak: Q4937105
# Anna Bunina

Anna Petrovna Bunina (1774ko urtarrilaren 18a/urtarrilaren 7a -1829ko abenduaren 16a/abenduaren 4a) Errusiako poeta izan zen, bere literatur lanetik soilik bizi izan zen lehen emakume idazle errusiarra izateagatik ezaguna.. Ivan Bunin Nobel saridunaren eta Vasili Zhukovski poetaren senidea.'

## Biografia

Urusovo herrian jaio zen Anna, Riazango gobernazioan (gaur egun, Lipetsk oblastean). Ama erditzean hil zen, eta hainbat senidek hezi zuten, oinarrizko hezkuntza bakarrik jasoz. 13 urte zituela hasi zen idazten, eta 1799an argitaratu zuen lehen lana.
San Petersburgora joan zen 1802an, aitaren herentzia txiki baten laguntzari esker. Bere etxea ezarri eta tutoreen bidez hezten jarraitu zuen. Idazketan erabat aritzen da, patroien eta mezenasen laguntzaz emandako laguntzari eta bere obren salmenten diru-sarrerei esker.
Familia inperial errusiarrak pentsioak eman zizkion 1809, 1810 eta 1813an. 1807tik 1810era, Gavrila Derzhavin eta Alejandro Shishkoven tertulia literarioaren parte izan zen. Shishkov aurkeztu zioten, eta Shishkov haren aholkulari bihurtu zen, familiako harremanei esker. 1811n Errusiar Hitzaren Maitaleen ohorezko kide izendatu zuten.
Bere lehen lana La Musa Novata izan zen, 1809an argitaratua, eta ondoren bigarren alea, 1812an izenburu berekoa. Britainia Handira joan zen 1815-17an, bularreko minbizia tratatzeko, baina ez zuen lortu nahi zuen emaitza. 1819an hautatutako lanen bolumen bat argitaratu zuen. 1820an, Literatura, Zientzia eta Arteak Maitaleen Elkarte Libreko ohorezko kide izendatu zuten. San Petersburgon utzi zuen 1824an, bere gaixotasunak okerrera egin zuenean, eta senideekin bizi zen, baina bere independentzia finantzarioari eutsi zion. Denisovkan hil zen, Riazango gobernazioan, 1829an, eta Urusovon lurperatu zuten.

## Kritika

Buninak era askotako gaiak landu zituen, estilo eta metrika desberdinak erabiliz, aurreko poeta errusiarrek baino aldaera gehiagorekin. Bere lanean, emakumeen esperientziei buruzko behaketa originalak egiten ditu, batez ere gizonekiko gatazketan. Bere poesia ezaguna izan zen bere garaian, Solasaldiko bere aurkarien satira eta famatua izatera iritsiz, Arzamas Elkartekoak barne, Bunina kide zen Errusiar Hitzaren Maitaleen estetika kontserbatzailearen aurkakoak zirenak. Haren lanak, hein handi batean, ahaztuta geratu ziren hil ondoren, hein batean garaiko gizartearen erasoek eraginda, eta horrek geroko eragina mugatu zuen.

## Lanak

* Neopytnaia muza (bi liburukitan, 1809 eta 1812)
* O stxastii (1810)
* Selskie vetxera (1811)
* Spasenie Fiv (1811)
* Sobranie stikhotvoreni (hiru liburukitan, 1819-1821)

## Erreferentziak

* 1 2 Bagdasarova, Sofya. «Первая в профессии: поэтесса Анна Бунина» Культура.РФ (Ministry of Culture of the Russian Federation).

## Kanpo estekak

* Datuak: Q4099212
* Multimedia: Anna Petrovna Bunina / Q4099212
# Anna Anvegård

Anna Anvegård, (Bredaryd, Suedia, 1997ko maiatzaren 10a), futbolean aritzen den kirolari suediarra da.
2020ko Udako Olinpiar Jokoetan, Tokio 2020an (Tokio), esku hartu, eta zilarrezko domina eskuratu zuen futbolean Suedia ordezkatuz; Kanadako taldearen (urrezko domina) atzetik eta AEBko taldearen (bronzezko domina) aurretik sailkatu zen Suediako taldea.
Tokion, honako hauek osatzen zuten Suediako taldea: Hedvig Lindahl, Jonna Andersson, Emma Kullberg, Hanna Glas, Hanna Bennison, Magdalena Eriksson, Madelen Janogy, Lina Hurtig, Kosovare Asllani, Sofia Jakobsson, Stina Blackstenius, Jennifer Falk, Amanda Ilestedt, Nathalie Björn, Olivia Schough, Filippa Angeldal, Caroline Seger, Fridolina Rolfö, Anna Anvegård, Julia Roddar, Rebecka Blomqvist eta Zećira Mušovićek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Futbola, emakumezkoa. |

## Erreferentziak

* ↑ «Anna Anvegård» olympedia.org (Ingelesez)
* ↑ «Anna Anvegård» olympics.com (Gaztelaniaz)

## Kanpo estekak

* Datuak: Q27895096
* Multimedia: Anna Anvegård / Q27895096
# Anna Atkins

Anna Atkins (jaiotzez Anna Children, 1799ko martxoaren 16a – 1871ko ekainaren 9a) botanikari eta argazkilari ingelesa izan zen. Argazkiekin hornitutako lehen liburua argitaratu zen lehen pertsonatzat hartzen da. Zenbaitek diote argazki bat sortu zuen lehen emakumea izan zela.

## Erreferentziak

* ↑ Parr, Martin; Gerry Badger. (2004). The photobook, a history, Volume I. London: Phaidon ISBN 0-7148-4285-0..
* 1 2 James, Christopher. (2009). The book of alternative photographic processes, 2nd edition. Clifton Park, NY: Delmar Cengage Learning ISBN 978-1-4180-7372-5. (Noiz kontsultatua: 2018-07-02).
* 1 2 New York Public Library. (23 October 1999-10-23). Seeing is believing. 700 years of scientific and medical illustration. Photography. Cyanotype photograph. Anna Atkins (1799–1871).. (Noiz kontsultatua: 2018-07-02).
* ↑ Atkins, Anna; Larry J. Schaaf; Hans P. Kraus Jr.. (1985). Sun gardens: Victorian photograms. New York: Aperture ISBN 0-89381-203-X..
* ↑ Clarke, Graham. (1997). The photograph. Oxford; New York: Oxford University Press ISBN 0-19-284248-X..
* Datuak: Q264269
* Multimedia: Anna Atkins / Q264269
# Anna Barbara Reinhart

Anna Barbara Reinhart (Winterthur, 1730eko uztailaren 12a - Winterthur, 1796ko urtarrilaren 5a) suitzar matematikaria izan zen. Bere garaian nazioartean errespetatutako matematikaritzat jotzen da.

## Biografia

Anna Barbara Reinhart Salomon Reinhart kontseilariaren (1693 - 1761) eta Anna Steinerren hirugarren seme-alaba eta lehen alaba izan zen.
Bere haurtzaroa istripu batek markatu zuen, ezkontza festa batean zalditik erori zenean, eta horrek denboraldi luzez ohean egotera behartu zuen. Denbora horretan bere medikuak, Johann Heinrich Hegner doktoreak, matematikarako gaitasuna nabaritu zion eta irakasten hasi zitzaion. Hortik aurrera matematika ikasi zuen, Leonhard Euler, Gabriel Cramer, Pieter van Musschenbroek eta Jérôme Lalanderen liburuak erabiliz.
Reinhartek bere garaiko matematikariekin korrespondentzia mantendu zuen, Christoph Jezler kasu, eta gonbidatu bezala ere hartu zituen. Matematika irakaslea izan zen, eta Ulrich Hegner eta Heinrich Bosshard von Rümikon izan zituen ikasle, besteak beste. Bere garaikide batzuen lanak argitaratu zituela uste da, eta Isaac Newtonen Philosophiae Naturalis Principia Mathematica-ri ohar batzuk idatzi zizkion. Lan hau hil ondoren galdu egin zen, Christoph Jezlerri idatzitako gutunak, berriz, gorde egiten dira.
Hainbat garaikidek goraipatu zuten Reinhart beren lanetan, hala nola, Daniel Bernoullik, Pierre Louis Maupertuis-ek eztabaidatu zuen jazarpen arazoa zabaldu eta hobetu zuelako goraipatu zuen.
Reinhart 1796an hil zen, 66 urte zituela, hezueria eta bere haurtzaroko istripuaren ondorioengatik, zeinetatik ez baitzen guztiz sendatu.

## Sariak eta aintzatespenak

2003an, kale bati bere izena jarri zioten bere jaioterrian Winterthur, Zurichen, Suitzan.

## Erreferentziak

* 1 2 3 (Gaztelaniaz) Stadler, Marta Macho. (2017-07-12). «Anna Barbara Reinhart, matemática» Mujeres con ciencia (Noiz kontsultatua: 2024-07-17).
* ↑ (Alemanez) «Anna Barbara Reinhart» www.fembio.org (Noiz kontsultatua: 2024-07-17).
* ↑ (Alemanez) Biographien zur Kulturgeschichte der Schweiz / von Rudolf Wolf. 1858 (Noiz kontsultatua: 2024-07-17).
* ↑ «Reinhart, Barbara, Mathematikerin, 1730-1796 - Winterthur Glossar» web.archive.org 2018-08-20 (Noiz kontsultatua: 2024-07-17).
* 1 2 «Reinhart, Anna Barbara». hls-dhs-dss.ch.
* ↑ (Alemanez) «1 (1858) Biographien zur Kulturgeschichte der Schweiz. 1. Cyclus / von Rudolf Wolf» www.e-rara.ch 1858 (Noiz kontsultatua: 2024-07-17).
* ↑ «Reinhart Ansprache von Monika Imhof am 1.4.2003 Einweihung Barbara-Reinhart-Strasse» archive.wikiwix.com (Noiz kontsultatua: 2024-07-17).

## Kanpo estekak

* Datuak: Q559636
* Multimedia: Anna Barbara Reinhart / Q559636
# Anna Arqué

Anna Arqué i Solsona (Lleida, 1972ko maiatzaren 8a) Kataluniako mugimendu independentistaren aktibista eta komunikazio-estrategietan aholkularia da.
Enpresa Zientzietan eta Marketinen lizentziaduna da, eta Kataluniako Udako Unibertsitatearen errektore-ordea.
Gaztetan modelo gisa lan egin ondoren Londresera joan zen, non hamar urtez komunikazio-estrategiaren arloan jardun zuen
Kataluniaren independentziari buruzko galdeketak abian jarri zirenean (2009an) Anna Arqué nazioarteko batzordearen burua izendatu zuten. Gero Joan Laportak sortu zuen alderdi politiko independentistaren (Solidaritat Catalana per la Independència) zerrendetan aurkeztu zen, 2010ean.
Gaur egun autodeterminazioaren alde jarduten duen International Commision of European Citizens (ICEC) erakundearen Herrialde Katalanetako bozeramailea da.
Harreman estuak izan ditu Euskal Herriarekin, eta Euskal Herriaren independentziari buruzko lehenengo galdeketetan aholkulari eta begirale gisa ere lagundu zuen.

## Erreferentziak

* 1 2 Anna Arqué, Kataluniako irmotasunaren indarra: "Kataluniako Gobernuak ez zuen jakin 2017ko urriaren 1eko garaipena kudeatzen" Naziogintza, 2019ko maiatzean
* ↑ Anna Arqué, el núcleo irradiador elnacional.cat (2017)
* ↑ Bertran i Arqué deixen la Coordinadora de les Consultes Nació digital (2010)
* Datuak: Q60038166
* Multimedia: Anna Arqué Solsona / Q60038166
# Aqmola

Akmolako oblasta edo Aqmolako oblasta (kazakheraz: Ақмола облысы, Aqmola oblısı; errusieraz: Акмолинская область, Akmolinskaya oblast) Kazakhstango 14 oblast edo eskualde administratiboetako bat da, Astana hiriaren inguruan dagoena, baina hiria bera barne hartu gabe. Hiriburua Kokxetau da, 124.000 biztanlerekin. Akmola hiriak gaur egun Astana izena du eta Kazakhstango hiriburua da; lehen Tselinograd izena ere izan zuen.

## Kanpo estekak

* Datuak: Q485056
* Multimedia: Akmola Region / Q485056
# Aqua Tower

    Artikulu hau Chicagoko etxe orratzarari buruzkoa da; beste esanahietarako, ikus «Aqua (argipena)».
Aqua Tower edo Aqua Dorrea, Ameriketako Estatu Batuetako Chicago hirian dagoen etxebizitza etxe orratz bat da. Guztira 250 metro eta 82 solairu dauzka eta 2008an amaitu zuten eraikitzen.
Studio Gang Architects arkitekto taldeko Jeanne Gangek diseinatu zuen.

## Ikus, gainera

* Ameriketako Estatu Batuetako eraikinik garaienen zerrenda

## Kanpo estekak

* (Ingelesez) Eraikinaren fitxa emporis.com webgunean.
* Datuak: Q622895
* Multimedia: Aqua (skyscraper) / Q622895
# Aqua Virgo

Aqua Virgo, Erromako antzinako hiria urez hornitzen zuen 11 akueduktuetako bat zen. Akueduktua, erabiltzen utzi zen Erromatar Inperioa gainbehera zihoanean, baina ia erabat berriztu zen ia mila urte beranduago, Pizkunde garaian, bere egungo forma Aqua Vergine bezala hartuz.
Marko Agripak, akueduktu hau eraikitzen amaitu zuen K. a. 19ko ekainak 9an, Augustoren erregealdian. Bere iturria, Via Collatinaren zortzigarren mugarriaren ondoan dago, Via Praenestinatik 3 kilometro ingurura. Sexto Julio Frontinok igorritako elezahar baten arabera, egarritutako soldadu batzuk, ura eskatu zioten neska gazte bati, nork, ondoren akueduktua hornitu zuen iturbururanzko bidea adierazi zien. Aqua Virgok, bere izena, neska gazte honengatik jaso zuen.
Bere 20 kilometro baino gehiagoko luzeran, akueduktuak, soilik 4 metroko beheragune bat zuen Erromara heltzeko Marteren Zelaiaren erdian. Bere oparoaldi garaian, akueduktuak, egunero, 100000 metro kubiko ur baino gehiago horni zitzakeen. Akueduktua, ia osorik, lurpetik zihoan. Prokopiok, 537an, Erroma setiatzen ari zirenean, godoak, lurrazpiko kanal hau, Erroma inbaditzeko pasabide sekretu bezala erabiltzen saiatu zirela dio.
Erromatar Inperioa erori ondoren jasan zuen kaltearen ondoren, akueduktua, Adrian I.a aita santuak konpondu zuen VIII. mendean. Erabat zaharberritua izan ondoren eta bere sorreratik, irteeraraino Pinzio eta Kirinal muinoetan eta Marteren Zelaiaren barnean egindako birmoldatze lan sakonen ondoren, Nikolas V.a aita santuak, Aqua Vergine bezala sagaratu zuen 1453an.
2007ko ekainak 13an, eraikuntza lan baten ondorioz kaltetu zen.

## Kanpo estekak

* Datuak: Q600139
* Multimedia: Aqua Virgo (Rome) / Q600139